3. ΑΝΑΓΚ. ΝΟΜΟΣ υπ’ αριθ. 2571 της 22 Σεπτ./3 Οκτ. 1940 Περί τρόπου εκποιήσεως του αχρήστου χάρτου των Δημοσίων Υπηρεσιών. Άρθρον μόνον.-Πάντα τα έγγραφα των Δημοσίων Υπηρεσιών τα κρινόμενα κατά τα άρθρ. 3 και 4 του Α.Ν. 1451/1938 ως μη διατηρητέα και εν γένει πας απορριπτόμενος χάρτης των εν λόγω υπηρεσιών, προοριζόμενος αποκλειστικώς προς πολτοποίησιν, δύνανται να εκποιώνται άνευ δημοπρασίας (εις την Εθνικήν Οργάνωσιν Νεολαίας) αντί τιμήματος οριζομένου δι’ αποφάσεως του Υπουργού των Οικονομικών. Ο χάρτης των ως άνω κατηγοριών διατίθεται (υπό της Ε.Ο.Ν.) αποκλειστικώς προς πολτοποίησιν, απαγορευομένης πάσης οιασδήποτε χρήσεως αυτού, εκποιείται δε μόνον εις ιδιοκτήτας ή αντιπροσώπους εργοστασίων χαρτοποιΐας. Ο τρόπος της συγκεντρώσεως και παραδόσεως του άνω χάρτου (εις την Ε.Ο.Ν.) τα προς εξασφάλισιν της πραγματοποιήσεως της πολτοποιήσεως ενδεικνυόμενα μέτρα και πάσα εν γένει λεπτομέρεια δια την εφαρμογήν του παρόντος καθορίζονται δι’ αποφάσεως του Υπουργού των Οικονομικών. Δι’ ομοίας αποφάσεως καθορίζεται και ο τρόπος της εισπράξεως (εκ της Ε.Ο.Ν.) του τιμήματος του εις αυτήν εκποιουμένου κατά την πρώτην παράγραφον του άρθρου τούτου χάρτου, ως και της αποδόσεως αυτού εις το Μετοχικόν Ταμείον των Πολιτικών Υπαλλήλων. Η Ε.Ο.Ν. κατηργήθη Ομοίως καθορίζεται το παρακρατούμενον εκάστοτε ποσοστόν δια την αποζημίωσιν των δημοσίων υπαλλήλων και εργατών των ασχολουμένων με την εκκαθάρισιν των Αρχείων των διαφόρων Κρατικών υπηρεσιών. Δια κοινών αποφάσεων των Υπουργών Οικονομικών, Συγκοινωνίας, Στρατιωτικών, Ναυτικών και Αεροπορίας δύναται να επεκτείνηται και ως προς τα Μετοχικά Ταμεία Στρατού, Πολεμ. Ναυτικού, Αεροπορίας και τα Ταμεία Αρωγής υπαλλήλων Τ.Τ.Τ. και Αλληλοβοηθείας βοηθητικού προσωπικού Τ.Τ.Τ. η εφαρμογή των δια του Νόμου τούτου οριζομένων ως προς τον άχρηστον χάρτην των Πολεμικών Υπουργείων ως και των υπηρεσιών Τ.Τ.Τ. Δια την εκκαθάρισιν των αρχείων των Δημοσίων Υπηρεσιών εν γένει βλ. και άρθρ. 3 Α.Ν. 2687/1940 (τόμ. 30Α σελ. 625). 